Βασιλόπιτα γεμιστή με έτοιμο μάρτσιπαν
Υπέροχη βασιλόπιτα με πορτοκάλι, ρούμι και έτοιμο μάρτσιπαν!
5 αυγά, 1 κούπα βούτυρο + λίγο, για το ταψί, 2 κούπες ζάχαρη λευκή, κρυσταλλική, 3 κάψουλες βανίλιας, 1/2 κουτ. γλυκού αλάτι, ξύσμα από 1 πορτοκάλι ακέρωτο, 500 γρ. αλεύρι για όλες τις χρήσεις, 1 κουτ. γλυκού μπέικιν πάουντερ, 1/2 κουτ. γλυκού σόδα μαγειρική, 1/2 κούπα χυμός πορτοκαλιού, 1/2 κούπα γάλα, 1 σφηνάκι ρούμι ή μπράντι ή κονιάκ, 300 γρ. έτοιμο μάρτσιπαν (αμυγδαλόπαστα), ζάχαρη άχνη, για πασπάλισμα
Για τη βασιλόπιτα γεμιστή με έτοιμο μάρτσιπαν, χωρίζουμε τους κρόκους από τα ασπράδια.Χτυπάμε τα ασπράδια στο μίξερ, με το σύρμα, μέχρι να γίνουν μαρέγκα.Μεταφέρουμε τη μαρέγκα σε άλλο σκεύος.Πλένουμε και στεγνώνουμε καλά τον κάδο και το εξάρτημα του μίξερ.Χτυπάμε στο μίξερ το βούτυρο με τη ζάχαρη για 7 λεπτά, μέχρι να έχουμε ένα αφράτο μείγμα.Προσθέτουμε τους κρόκους έναν-έναν.Συνεχίζοντας το χτύπημα, ρίχνουμε τις βανίλιες, το αλάτι και το ξύσμα. Κοσκινίζουμε το αλεύρι με το μπέικιν πάουντερ.Προθερμαίνουμε τον φούρνο στους 170° C.Χαμηλώνουμε την ταχύτητα και προσθέτουμε κουταλιά-κουταλιά το μείγμα του αλευριού.Συνεχίζουμε με τη σόδα, τον χυμό και το γάλα. Ρίχνουμε τελευταίο το ποτό. Χτυπάμε για λίγο ακόμα και σταματάμε το μίξερ.Ενσωματώνουμε στη ζύμη τη μαρέγκα ανακατεύοντας με απαλές κινήσεις, χρησιμοποιώντας ένα κουτάλι ή μια σπάτουλα ζαχαροπλαστικής.Βουτυρώνουμε ένα ταψί διαμέτρου περίπου 35 εκ. και το επενδύουμε με λαδόκολλα.Αδειάζουμε τη μισή ζύμη μέσα στο ταψί και την απλώνουμε ομοιόμορφα.Βάζουμε το ταψί στον προθερμασμένο φούρνο για 5-7 λεπτά, ίσα να σταθεροποιηθεί κάπως η επιφάνεια. Ανοίγουμε με τον πλάστη το μάρτσιπαν σε φύλλο διαμέτρου λίγο μικρότερης από εκείνης του ταψιού. Εναλλακτικά, αν είναι σε μπαστουνάκι, το κόβουμε σε ροδέλες πάχους περίπου 1 εκ.Βγάζουμε τη ζύμη από τον φούρνο και ακουμπάμε επάνω της το φύλλο μάρτσιπαν ή τις ροδέλες.Απλώνουμε από πάνω την υπόλοιπη ζύμη.Συνεχίζουμε το ψήσιμο για ακόμα 45 λεπτά.Αφήνουμε την πίτα να κρυώσει εκτός φούρνου προτού την ξεφορμάρουμε. Ξεκολλάμε τη λαδόκολλα και πασπαλίζουμε την επιφάνειά της βασιλόπιτας με άχνη.
Αλεύρι (ζύμες),Πορτοκάλι,Ρούμι,Χριστούγεννα